Obercunnersdorf

Obercunnersdorf ekde la jaro 2013 estas parto de la komunumo Kottmar en Germanio - antaŭe temis pri sendependa komunumo. Ĝi troviĝas en la distrikto Görlitz de la federacia lando Saksio. La 28-an de februaro 2013 la tiam ankoraŭ memstara komunumoparto havis 1435 loĝantojn. 

 Partnera komunumo 
  Deggingen en la federacia lando Baden-Virtembergo, ĝemeligita tuj post la reunuiĝo de Germanio, por subteni pli fortajn civitanajn kontaktojn inter oriento kaj okcidento.

 Geografio 
La areo de la eksa komunumo de 2012 konsistis precipe el la loĝloko Kottmarsdorf pli okcidente kaj la loĝloko Obercunnersdorf 3 kilometrojn pli oriente. La nuna limo de Ĉeĥio el la loĝloko Kottmarsdorf situas en distanco de 5 kilometroj sudokcidente (do el la vilaĝo Obercunnersdorf proksimume 8), kaj la nuna limo de Pollando el la loĝloko Obercunnersdorf en distanco de 21 kilometroj oriente. Tamen historie la urbetoj aliflanke de la nunaj limoj ankaŭ estis grandparte germanlingvaj: la nun ĉeĥa komunumo Jiříkov germane nomiĝis Georgswalde kaj la kvartalo malantaŭ la pola limo nun nomata Trzciniec Dolny de la pola komunumo Bogatynia nomiĝis Lehde, en la komunumo Reichenau in Sachsen.

eta|maldekstra|200px|<center>loka ventomuelejo

Kategorio:Distrikto Görlitz